Vážený pán starosta Ing. Ján Sandtner
V tomto predvianočnom čase sa na starú Dúbravku zosypal dážď diskusií o umiestnení pamätnej tabule Dr. Gustáva Husáka ako rodáka Dúbravky, bývaléíio prezidenta Československej socialistickej republiky. Poslanci MČ Dúbravka, až na malé výnimky odsúhlasili umiestnenie na budove MÚ našej mestskej časti.
Bohužiaľ s poľutovaním konštatujeme, že celá akcia sa preklopila do roviny politickej a prebehla masmédiami. Začala sa dvíhať vlna diskusií, či už mimo obce, resp. priamo v nej. Pán starosta Ing. Ján Sandtner nám dôchodcom na predvianočnom posedení v klube dôchodcov na Žatevnej ulici vysvetlil, o čo vlastne ide.
Dôchodcovia Dúbravky sú toho názoru, že Dr. Gustáv Husák bol, aj zostane osobnosťou starej časti Dúbravky. To, že sa v tejto časti narodil je neodškriepiteľné a faktom zostáva aj to, že vládol v prezidentskom kresle obom národom Čechom aj Slovákom.
Politické hodnotenie jeho osobnosti prenechajme historikom a politolôgom. Obyčajní ľudia starej Dúbravky si netrúfajú hodnotiť jeho osobnosť z aspektu politického. Nikto z občanov starej Dúbravky sa neocitol v centre politického diania či už po rokoch 1968, alebo v iných dôležitých, rozhodujúcich obdobiach. Nikto z nás si netrúfa hodnotiť jeho rozhodnutia, pretože nevieme čo ho viedlo k rozhodnutiam, ktoré urobil, resp. musel urobiť.
Sme veľmi prekvapení, že na takéto hodnotenie bol povolaný poslanec našej MČ dokonca v masmédiách. Súdiac podľa odhadovaného veku máme dojem, že v čase závažného rozhodovania po roku 1968 pán poslanec nebol ešte na svete, ak áno tak behal niekde po detskom ihrisku s kýblikom. Čo vôbec vie pán poslanec o rodine Husákovej?
Občania starej Dúbravky hlavne z radov starších si vždy vážili a budú vážiť túto rodinu. Nie pre politické zmýšľanie, ale pre ich statočnosť. Vie pán poslanec o tom, že otec Dr. Gustáva Husáka bol tým človekom, ktorý v ťažkých časoch po 1. svetovej vojne vymohol pre vdovy a pozostalé deti tzv. rentu, ktorá aspoň z časti zmiernila nedostatok a chudobu v rodinách po padlých vojakoch. Dúbravčania z vďačnosti za tento čin si pána Nikodéma Husáka zvolili za richtára. Ako richtár bol veľmi čestný a spravodlivý. Spolu s pánom Martinom Grancom sa postarali o získanie finančnej pomoci na postavenie školy v Dúbravke (dnešné sídlo MÚ). Občania pre tento účel darovali časť svojich pozemkov a dobrovoľne odpracovali nespočetné množstvo hodín na tejto výstavbe. Za čias ich pôsobenia sa postavil obchod na Žatevnej ulici (tiež dnešná časť MÚ), materská škôlka a kino.
Rodina Husákova, či už sestry, alebo brat boli rodinou, ktorá zostala skromnou aj počas obdobia prezidentovania Dr. Gustáva Husáka. Nevynikali ničím zvláštnym,

výnimočným a ani žiadnymi vymoženosťami. Tak ako ostatným bežným občanom boli aj im vyvlastňované pozemky, resp. uzatvárané kúpne zmluvy po 0,40 lial. pre výstavbu sídliska. V Časoch väzby Dr. Gustáva Husáka si odtrpela svoje celá rodina, vrátane jeho manželky a synov. Vďaka statočnosti jeho sestry „tetky Štefinky" ako sme ju familiárne volali, ktorá sa všemožne snažila pomôcť prežiť jeho dvom synom a manželke ťažké obdobie. Starodúbravčania vedeli, prečo na štedrovečerný deň, v dopoludňajších hodinách navštevoval svoju sestru.
Dr. Gustáv Husák nemal ani dva roky keď zomrela jeho matka. O 3 deti polosiroty (otec bol narukovaný) sa musela postarať babka. Bez pomoci ostatnej rodiny a spoluobčanov, by len veľmi ťažko zvládala ťarchu tohto bremena, navyše tiež neoplývala bohatstvom. Keď dospel do školského veku, podľa výpovedi starých Dúbravčanov, sa veľmi usiloval o dobrý prospech v škole. Bol snaživý a dobre sa učil. Úspešne absolvoval vysokoškolské vzdelanie.
S poľutovaním konštatujeme, že vo svete úplne bežná a normálna vec dostala takýto spád.
Členovia klubu dôchodcov na Žatevnej ulici vyjadrujú jednoznačnú podporu návrhu poslancov MČ Dúbravka. Súhlasné stanovisko odobrili aj svojimi podpismi.
Vysoko si vážime názor pána JUDr. Jána Čarnogurského: „Prečo by mestská časť Dúbravka nemohla mať umiestnenú pamätnú tabuľu na svojho rodáka"
Za klub dôchodcov na Žatevnej ulici
Sedláková
V Bratislave Dúbravke dňa 12.12.2008